Kutsestandardite uuendamise käigus tehtud muudatused

**Vedurjuhiabi kutsestandardid**

Töörühm otsustas saata arhiivi vedurijuhiabi, tase 2, kuna töömaailmas pole selle järele vajadust. Vedurijuhiabi, tase 3 asemel otsustas töörühm koostada vedurijuhiabi, tase 4, kuna töö iseseisvuse ja vastutuse ulatus vastab EKR tase 4-le: *Juhib ise oma tööd vastavalt juhtnööridele situatsioonides, mida saab tavaliselt ette näha, kuid mis võivad muutuda. Juhendab kaaslaste tavatööd. Võtab mõningase vastutuse töö hindamise ning edendamise eest*

Uus, 4. tase põhineb 3. tasemel. Tehtud muudatused:

1. Muudeti struktuuri – kompetentse tõsteti kokku ja jäeti ära. Selle eesmärgiks oli kirjeldada kutsestandardis ainult sisulised tööosad ning mitte rääkida töökorraldusega seotud tegevustest, mis on ettevõttespetsiifilised. Lisaks sellele lisati valitavate tööosadena vagunijärelevaataja kompetentsid. Soovijad saavad kutseeksamil tõendada ka neid.

Alljärgnevas tabelis on näha kehtiva ja uue kutsestandardi versiooni tööosad.

|  |  |
| --- | --- |
| Töö alustamine, veduri vastuvõtmine ja üleandmine | Veoveeremi tehniline teenindamine |
| Tööpiirkonnas liikumine | Raudteeveeremi tehnohoolduse tegemine |
| Veduri tehniline teenindamine teel olles ja vahejaamas | Raudteeveeremi kinnitamine pidurkingadega ja pidurkingade eemaldamine |
| Rongi tehnohoolduse tegemine | Matka valmistamine |
| Raudteeveeremi kinnitamine pidurkingadega ja pidurkingade eemaldamine | Manöövritööde teostamine |
| Matka valmistamine | Kommertsülevaatuse tegemine |
| Dokumentidega töötamine | **Valitavad tööosad** |
| Töövahetuse alustamine ja lõpetamine manöövrijuhi töös | Saabuva ja väljumiseks koostatud rongi ülevaatuse ja tehnohoolduse tegemine |
| Rongi koostamine ja lahutamine ning manöövritöö tegemine manöövrijuhi töös | Vaguni ettevalmistamine laadimiseks |
| Kommertsülevaatuse tegemine manöövrijuhi töös | Vagunite üleandmine ja vastuvõtmine |
| Laadimis- ja tühjendamiskohtade teenindamine manöövrijuhi töös |   |
| Manöövrimeeskonna liikmete juhtimine ja juhendamine manöövrijuhi töös |   |
| Töö- või päästerongiga töötamine manöövrijuhi töös |   |

2. Lisati A.6 „Tulevikuoskused“.

3. Tulenevalt muudetud „Kutsestandardi koostamise ja vormistamise juhendist“ lisati alajaotus B.1., mis määratleb nõuded kutse taotlemisel ja taastõendamisel.

4. Lisati B.2 „Üldoskused“ koostöös Kutsekoja oskuste registri spetsialistiga (sõnastati ümber kehtiva versiooni Kutset läbiv kompetents).

5. Korrastati sõnastusi kogu kutsestandardi ulatuses.

**Vagunijärelevaataja kutsestandardid**

Töörühm otsustas saata arhiivi vagunijärelevaataja, tase 3 ja jätta ainult vagunijärelevaataja, tase 4.

Tehtud muudatused:

1. Muudeti struktuuri – kompetentse tõsteti kokku ja jäeti ära. Selle eesmärgiks oli kirjeldada kutsestandardis ainult sisulised tööosad ning mitte rääkida töökorraldusega seotud tegevustest, mis on ettevõttespetsiifilised.

Alljärgnevas tabelis on näha kehtiva ja uue kutsestandardi versiooni tööosad.

|  |  |
| --- | --- |
| Vahetuse vastuvõtmine ja üleandmine | Saabuva ja väljumiseks koostatud rongi ülevaatuse ja tehnohoolduse tegemine |
| Saabuva rongi ülevaatuse ja tehnohoolduse tegemine | Vaguni ettevalmistamine laadimiseks |
| Vaguni ettevalmistamine laadimiseks | Vagunite üleandmine ja vastuvõtmine |
| Väljumiseks koostatud rongi tehnohoolduse tegemine | Kommertsülevaatuse tegemine |
| Rongi täis- või lühipiduriproovi tegemine | Raudteeveeremi kinnitamine pidurkingadega ja pidurkingade eemaldamine |
| Vagunite üleandmine ja vastuvõtmine |   |
| **Valitavad tööosad** | **Valitavad tööosad** |
| Reisirongi ülevaatuse ja remondi tegemine | Reisirongi ülevaatuse ja tehnohoolde tegemine |
| Kommertsülevaatuse tegemine |   |
| Raudteeveeremi kinnitamine pidurkingadega ja pidurkingade eemaldamine |   |
| Töötamine arvutiprogrammiga |   |
| Kaastöötajate nõustamine |   |

2. Lisati A.6 „Tulevikuoskused“.

3. Tulenevalt muudetud „Kutsestandardi koostamise ja vormistamise juhendist“ lisati alajaotus B.1., mis määratleb nõuded kutse taotlemisel ja taastõendamisel.

4. Lisati B.2 „Üldoskused“ koostöös Kutsekoja oskuste registri spetsialistiga (sõnastati ümber kehtiva versiooni Kutset läbiv kompetents).

5. Korrastati sõnastusi kogu kutsestandardi ulatuses.